**Colegiul Tehnic I. C. Ștefănescu – Iași**

**Suport de curs la disciplina Religie (creștin-ortodoxă)**

**Profesor – Roman Cristina**

**Capitolul nr. 1 – Relația omului cu Dumnezeu**

**Lectia nr.1**

**Adorarea lui Dumnezeu**

Adorarea este cea mai mare cinste și iubire pe care omul o poate oferi unei alte personae. Dar nu i se cuvine oricui să fie adorat, ci doar ființei supreme, Creatorul cerului și pământului, adică lui Dumnezeu.

 Dumnezeul pe care il cinstesc creștinii este Sfânta Treime, adică Tatăl, Fiul și Duhul Sfânt. Cele trei personae (ipostasuri) ale Sfintei Treimi sunt deofință, nedespărțite și veșnice. Deoarece Sfânta Euharistie (Sfânta Împărtășanie) este însuși trupul și sângele lui Hristos și ea primește aceeași cinstire, numită adorare.

 **Modalități de manifestare a adorării lui Dumnezeu:**

-prin cuvinte de laudă la adresa Sa: ”Slavă ție Doamne, slavă ție!”

-prin cultul divin: slujbele Bisericii și rugăciunile credincioșilor.

-prin faptele bune: fapte de milostenie.

-prin ascultarea și împlinirea poruncilor Sale;

 Dragostea noastră față de Dumnezeu este răspunsul nostru la dragostea Lui față de noi: ” Noi iubim pe Dumnezeu fiindcă El ne- a iubit cel dintâi.”(1 Ioan 4,19)

**Măsura dragostei lui Dumnezeu față de noi:**

”Fiindcă atât de mult a iubit Dumnezeu lumea, încât L‑a dat pe singurul Lui Fiu, pentru ca oricine crede în El să nu piară, ci să aibă viață veșnică.” (Ioan 3,16)

**Aplicație**: Explicați textul următor. ” Dacă întrun pom este viață, această viață se exteriorizează. Pomul se acoperă cu Frunze, cu flori și în sfârșit cu fructe; tot astfelși cinstirea lăuntrică de Dumnezeu, cea adevărată, vie, reală, este unită cu cinstirea de Dumnezeu cea din afară.” (P.SIustinianChira, *Grădina de flori duhovnicești).*

**Capitolul nr. 1 – Relația omului cu Dumnezeu**

**Lecția nr. 2**

**Cinstirea sfinților**

 Sfinții sunt oameni care și-au jertfit întreaga lor viață adorării lui Dumnezeu și de aceea au primit de la El puterea de a lucra fapte minunate, putere care s-a manifestat atât în timpul vieții lor cât și după ce au ajuns în Împărăția lui Dumnezeu. Ei au dus o viață exemplară, conformă cu învățăturile Mântuitorului nostru Iisus Hristos și de aceea Biserica îi consideră eroii credinței.

 Sfinții dobândesc o putere mai mare după trecerea din această lume când se află lângă scaunul Sfintei Treimi unde mijlocesc pururea pentru toti oamenii.

 **Categorii de sfinți:**

* Patriarhii, drepții și proorocii Vechiului Testament
* Apostolii și ucenicii Mântuitorului
* Martirii și mărturisitorii
* Marii teologi și ierarhi
* Pustnicii
* Oamenii simpli

 Cinstind pe sfinți, noi cinstim în mod indirect pe Dumnezeu. Sfinții nu sunt adorați ci doar cinstiți sau venerați de către credincioși.

**Modalități de cinstire:**

-alegerea numelui acestora pentru copiii care se botează;

- luarea ca ocrotitori ai familiilor creștine și ai instituțiilor;

- zidirea de biserici în cinstea lor;

- pictarea chipurilor lor în icoane;

- cinstirea moaștelor;

- alcătuirea unor cântări și rugăciuni speciale (acatistele).

**Aplicație:** Caută în calendar data sărbătoriri unui sfânt drag ție, citește viața lui și identifică faptele în urma cărora a ajuns sfânt.

**Capitolul nr. 1 – Relația omului cu Dumnezeu**

**Lecția nr. 3**

**Preacinstirea Maicii Domnului**

 Cinstirea pe care Biserica o acordă Maicii Domnului se numește supravenerare sau preacinstire. Această formă de cinstire este superioară cinstirii Sfinților și îșiare temeiul în faptul că Maica Domnului este Născătoare de Dumnezeu și Pururea-Fecioară, cinstirea fiind sporită de curăția trupească și sufletească a Sfintei Fecioare.(Preasfîntă, Preacurată.)

 Preacinstirea Fecioarei Maria a început în mod discret încă din timpul vieții sale, menținându-se astfel și în primele trei secole creștine. Fiul ei, Iisus Hristos, o ascultă pe Maica Sa la nunta din Cana Galileii la rugămintea căreia transformă apa în vin iar când El se aafla pe cruce răstignit o încredințează pe Maica Sa Sfântului Evanghelist Ioan.

 **Forme de exprimare a preacinstirii Maicii Domnului:**

* Sărbătorile speciale închinate evenimentelor importante din viața sa: nașterea, închinarea la templu, primirea Veștii Bune și adormirea;
* Preacinstirea Maicii Domnului în toate slujbele Bisericii, închinarea de imne, adresarea de rugăciuni speciale (Acatiste, Paraclise, Prohod);
* Construirea de biserici având ca hram sărbătorile închinate ei;
* Pictarea Maicii Domnului în icoane și frescee;
* Purtarea numelui de Maria este o mare cinste.

 Prima Veste bună pe care Dumnezeu o aduce neamului omenesc imediat după căderea protopărinților noștrii Adam și Eva în păcat este faptul că puterea diavolului va fi zdrobită printr-o Femeie. Această primă veste bună poartă numele de **protoevanghelie.** (Facere 3, 15)

 Aplicație: Identifică însușiri ale Maicii Domnului prezente in rugăciunea ”Cuvinese cu adevărat”.

**Capitolul nr. 2 – Responsabilitatea creștină**

**Lecția nr. 4**

**Datorii față de Dumnezeu**

Creștinul trebuie să știe că a slăvi pe Dumnezeu fără sinceritate este fățărnicie. Dumnezeu vrea să îi respectăm poruncile din credință sinceră și nu pentru alte scopuri lumești. Scopul vieții noastre este dobândirea Duhului Sfânt, adică unirea cu Dumnezeu.

 Cele mai importante datorii ale creștinului față de Dumnezeu sunt: să-L laude în toată vremea și să-I împlinească poruncile. Dumnezeu îl cheamă pe om la împlinirea acestor datorii, dar nu îl obligă. Răsplata este primirea fericirii veșnice în Împărpția Sa.

 Datoriile față de Dumnezeu sunt exprimate in primele 4 porunci din Decalog și în cele 3 virtuti creștine: credința, nădejdea ți dragostea.

1. Să nu avem alți dumnezei în afară de Dumnezeul cel viu și adevărat și să-L cinstim ca pe Unul ce este Creatorul, Binefăcătorul, Sfințitorul și Judecătorul nostru. Suntem datori să respingem închinarea la idoli, adică la lucruri făcute de mâini omenești sau la alte făpturi.
2. Suntem datori să cinstim numele lui Dumnezeu și să ne ferim de a-L lua în bătaie de joc prin înjurături și blesteme.
3. Suntem datori să respectăm ziua de odihnă, duminica, care este și ziua Învierii lui Hristos.

**Păcate împotriva cinstirii lui Dumnezeu:**

* Erezia = concepții particulare, învățături greșite despre Dumnezeu.
* Blestemul = invocare a pedepsei lui Dumnezeu asupra cuiva.
* Blasfemia = defăimare a religiei, a dogmelor și a obiectelor de cult.
* Ocultismul = ansamblul doctrinelor ascunse și al practicilor magice.
* Apostazia = renunțarea la închinarea față de Dumnezeu.
* Superstițiile = o credință falsă prin care Dumnezeu este defăimat.

**Aplicație:** Identificați și enumerați idoli ai societății noastre.

**Capitolul nr. 2 – Responsabilitatea creștină**

**Lecția nr. 5**

**Datorii față de sine**

 Împlinirea datoriilor față de Dumnezeu este condiționată de împlinirea datoriilor față de noi înșine și față de aproapele.

 Creștinul trebuie să se îngrijească de trupul și sufletul său. Între acestea două trebuie să fie un echilibru, să aibă grijă să nu cadă în extreme. Trupul este locaș al Duhului Sfânt și de aceea purtarea de grijă față de trup să nu o facem spre pofte. (Romani 13,14)

 Datoriile creștinului către întreaga sa ființă se cuprind în trei virtuți: cinstirea de sine; dragostea de sine; smerenia.

1. **Cinstirea de sine** este virtutea prin care credinciosul recunoaște și prețuiește vrednicia cu care Dumnezeu l-a înzestrat mai mult decât pe toate celelalte făpturi. Numai omul este creat ”după chipul lui Dumnezeu”(Fac. 1, 26) iar trupul său este ”templu al Duhului Sfânt” (1 Corinteni 6,19). Conștiința cinstirii de sine este un frâu împotriva păcatelor și un îndemn către virtute.
2. **Dragostea de sine** este virtutea prin care ne manifestăm în mod indirect dragostea și multumirea față de Cel care ne-a adus la existență, Creatorul nostru. Iubirea de sine nu trebuie să fie una egoistă, ci una care să ne împodobească cu virtuți (calități morale).
3. **Smerenia** este virtutea prin care creștinul recunoaște că toate darurile sale sunt de la Dumnezeu și de aceea un astfel de om nu se mândrește cu ele. Prin smerenie omul își recunoaște slăbiciunile dar și dependența de Dumnezeu.

Datoriile creștinului față de suflet sunt foarte importante, pentru că sufletul este partea spirituală din om ce-l deosebește de orice altă făptură. Puterile sufletești ale omului pe care trebuie să le cultive sunt: mintea, voința și sentimentul.

**Aplicație: Care este diferența dintre subapreciere și smerenie?**

**Capitolul nr. 2 – Responsabilitatea creștină**

**Lecția nr. 6**

**Datorii față de aproapele**

 Cea mai mare poruncă dată oamenilor de către Dumnezeu este aceasta: ”Să iubești pe Domnul Dumnezeul tău din toată inima ta, din tot sufletul tău, din tot cugetul tău și din toată puterea ta. Aceasta este cea dintâi poruncă. Iar a doua e aceasta: **să iubești pe aproapele tău ca pe tine însuți**. Mai mare decît acestea nu este altă poruncă” (Marcu 12,30). În Vechiul Testament prin ultimele 6 porunci ale Decalogului Dumnezeu reglementează relația omului cu semenii săi.

 Creștinul este persoana care împlinește poruncile, învățăturile și sfaturile date oamenilor de către Hristos. În raport cu semenii noștrii Hristos ne învață să fim buni, iertători, iubitori, milostivi. Nu putem iubi pe Dumnezeu dacă nu iubim pe cei din jurul nostru, pe toți semenii noștri.

 Toate acestea se cuprind în trei virtuți de seamă: respectarea aproapelui (recunoașterea vredniciei fiecărui om), dragostea către aproapele (a dori și a lucra pentru binele aproapelui nostru)și dreptatea față de aproapele (îndeplinirea datoriilor către aproapele).

 **”Precum voiți să vă facă vouă oamenii, faceți-le și voi asemenea” (Ioan 13,35)**

**Datorii față de sufletul aproapelui nostru:** rugăciunea, sfatul bun, întoarcerea celor rătăciți pe calea adevărului, învățarea celor neștiutori, iertarea celor ce ne greșesc, răsplătirea răului cu bine.

**Datorii față de trupul aproapelui nostru:** hrănirea celui flămând, adăparea celui însetat, îmbrăcarea celui gol, cercetarea celui aflat în necazuri, cercetarea celui bolnav, găzduirea călătorilor, îngroparea celor pe care nu are cine să îi îngroape.

**Aplicație:** Cum influiențează împlinirea datoriilor față de aproapele relația ta cu Dumnezeu?

**Capitolul nr. 3 – Spiritualitate și viață creștină**

**Lecția nr. 7**

**Bucurie și responsabilitate în relațiile dintre tineri**

*”Toate îmi sunt îngăduite, dar nu toate îmi sunt de folos. Toate îmi sunt îngăduite, dar nu mă voi lăsa biruit de ceva. (1Corinteni 6,12).*

 Omul a fost creat de către Dumnezeu ca o ființă liberă. Orice om este liber de a alege binele sau răul. Însă în această libertate este clar că intervine și responsabilitatea. Sunt responsabil pentru că sunt liber. Trebuie să ne asumăm urmările propriilor noastre acțiuni. Lumea este plină de oferte incitante care pot să ne ispitească să încălcăm poruncile divine și de aceea ne trebuie o voință putenică, hotărâtă să nu greșească, să nu cedeze în fața tentațiilor. Omul liber cu adevărat este acela care nu este dependent de patimi, adică cel care este liber de patimi și plin de virtuți.

 Patimile, plăcerile păcătoase ni se prezintă cu masca binelui, dar de fapt ne robesc pentru că sunt false bucurii, iluzii menite să ne sustragă de la adevăratele bucurii. Adevărata bucurie presupune responsabilitate și prezența harului dumnezeiesc în inima, în sufletul și în viața noastră.

**Roadele Duhului Sfânt sunt**: dragostea, bucuria, pacea, îndelungă-răbdarea, bunătatea, facaerea de bine, credința, blândețea, înfrânarea, curăția, ”Împotriva unora ca acestea nu este lege. Iar cei ce sunt ai lui Hristos și-au răstignit trupul împreună cu patimile și cu poftele. Dacă trăim în Duhul, în Duhul să și umblăm.”

|  |
| --- |
|  |
|  |  |
|  |
|  |

Aplicatii:

1. Citiți pilda talanților de la Evanghelia după Matei capitolul 25 și scrieți explicarea ei așa cum o înțelegeți voi.
2. Comentează dictonul: ”Trăiește clipa!”

**Capitolul nr. 3 – Spiritualitate și viață creștină**

**Lecția nr. 8**

**Monahismul, formă a spiritualității creștine**

 Pentru a parcurge drumul vieții și a câștiga veșnicia, Dumnezeu a lăsat creștinilor calea căsătoriei ți calea monahismului. Omul simte vocația (chemarea) spre una din cele două căi.

 Cuvântul monah este de origine grecesc (monahs) care înseamnă persoană singură, însingurată. Monahismul este practica veche a creștinilor de a se retrage din mijlocul lumii pentru a se putea dedica trup și suflet unei vieți conforme cu Evanghelia.

 Scopul monahismului este atingerea desăvârșirii. La intrarea în monahism, călugărul depune trei voturi, făgăduindu-I lui Dumnezeu sărăcia, castitatea și ascultarea față de cei mai-mari.

 **Sunt trei feluri de viață monahală:**

1. Chinonia=cei care trăiesc într-o comunitate având viață de obște.
2. Chinonia mica=o obște mai mica formată din 2,3 călugări.
3. Sihăstria (pustnicia)=viață retrasă de lume, în singurătate.

 Ortodoxia îl consideră pe Sfântul Vasile cel Mare ca fondator al regulilor monahale. Monahii au o viață ascetică, adică plină de privațiuni. Asceza este un stil de viață ce presupune exercitarea puterilor psiho-fizice pentru desprinderea de patimi, eliminarea înclinațiilor rele și dobândirea virtuților.

 Virtutea cea mai înaltă spre care tinde monahul este **dragostea** neîncetată către Dumnezeu. Dar monahii nu sunt numai oameni ai rugăciunii și ai ascezei, ci ei împletesc mereu rugăciunea cu **munca**, atât fizică, cât și intelectuală.

**Aplicație:**

1. Citiți și povestiți pe scurt viața parintelui Cleopa Ilie de la Manastirea Sihăstria.
2. Comentați afirmația: Monahii cugetă și trăiesc chiar de pe pământ viața îngerilor.

**Capitolul nr. 3 – Spiritualitate și viață creștină**

**Lecția nr. 9**

**Eu și duhovnicul meu**

 Duhovnicul este preotul care a primit în cadrul slujbei de hirotesie darul și harul divin de a dezlega și ierta păcatele credincioșilor care vin la taina spovedaniei pentru mărturisire și căință.

 Duhovnicia are două aspecte: cel sacramental (de iertare a păcatelor)și cel pastoral (prin faptul că face din cei ce-și mărturisesc păcatele fii spirituali). Duhovnicul este ca un părinte, ca un sfătuitor și nu judecător.

Idei principale:

* Fiecare creștin este bine să aibă un duhovnic personal;
* Creștinul trebuie să depășească rușinea de a mărturisi păcatele;
* Să avem conștiința că duhovnicul este doar un martor între noi și Cel căruia îi mărturisim de fapt păcatele (Dumnezeu);
* Duhovnicul nu are voie să divulge cele ce a auzit;
* Ascultarea de duhovnic este esențială;
* Doar păcatele mărturisite cu regret și hotărâre de a nu le mai repeta sunt iertate de Dumnezeu prin preotul duhovnic.

Aplicație:

1. Ce calități trebuie să aibă un preot duhovnic pentru a fi apreciat de tineri?

2. Care crezi că sunt dificultățile pe care le întâmpină un preot duhovnic în relațiile cu tinerii?

3. Citește Viața Sfântului Serafim de Sarov și enumeră calitățile sale duhovnicești.